
                  Conform cu originalul
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.7c-18/96/2026
PLx nr.309/2026
AVIZ
asupra 

proiectului de Lege pentru modificarea și completarea Legii cadastrului și a publicității imobiliare nr.7/1996
În conformitate cu prevederile art.95 din Regulamentul Camerei Deputaților, Biroul permanent a trimis Comisiei pentru tehnologia informației şi comunicațiilor spre avizare, proiectul de Lege pentru modificarea și completarea Legii cadastrului și a publicității imobiliare nr.7/1996 (PLx nr.309/2026).
Consiliul Legislativ a avizat favorabil propunerea legislativă, conform avizului nr.65/20.01.2026.
Consiliul Economic și Social a avizat favorabil proiectul de act normativ, conform avizului nr.282/314.01.2026.
Senatul a adoptat inițiativa legislativă în ședința din 7 aprilie 2026, ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.
Proiectul de lege are ca obiect de reglementare modificarea şi completarea Legii nr.7/1996, în sensul îmbunătățirii cadrului legal aplicabil în domeniul cadastrului şi al publicității imobiliare, prin adoptarea unor măsuri necesare pentru soluționarea unor situații ivite în activitatea specifică, dar şi pentru creșterea eficienței şi celerității lucrărilor de înregistrare sistematică şi eliminării sincopelor înregistrate în desfășurarea procesului de înregistrare sistematică.

În raport cu obiectul de reglementare inițiativa legislativă face parte din categoria legilor organice, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.62 din Regulamentul Camerei Deputaților, republicat, membrii comisiei au dezbătut inițiativa legislativă în ședința din 9 iunie 2026 și au hotărât, cu majoritate de voturi avizarea favorabilă a acestuia.
PREŞEDINTE,
Radu – Nicolae MIHAIU

